rlitschk/wikidir huggingface dataset:
De Rüschenjumfern oder Diekjumfern (Lestidae) sünd ene Familie mank de Jumfern (Zygoptera). Dor höört se ok mit to de Goldpeer (Odonata) to. In Middeleuropa gifft dat negen Aarden vun düsse Familie. De Rüschenjumfern ehr Lief is dünn, de utwussen Deerter sünd bruun (Winterjumfern, Geslecht „Sympegma“) oder metallgröön (Rüschenjumfern vun dat Geslecht „Lestes“). Vunwegen dat de Larven in stille un tomeist lüttje Water wassen doot, weert düsse Jumfern meist bi Dieken, Pööl oder lüttjere Meeren funnen. Dor kann dat bi vörkamen, dat verscheden „Lestes“-Aarden tohopen vörkaamt. De Grieptangen an dat Achterenne vun de Heken seht unnerscheedlich ut un „passt“ bloß bi de richtigen Seken. Dor üm gifft dat keen Paarung buten de Grenzen vun de Aart, ofschoonst de Heken ok an frömde Seken ranflegen doot. To’n Vermehren grünnt de Heken vun de Rüschenjumfern Revieren vun en Grötte vun 0,5 bit 1,5 m² üm Twiegen vun Büsche un Bööme an’t Över ümto. Dorbi warrt ok üm den Rang vun de Heken streden. De böversten Revieren sünd de betern. Wenn de Revieren indeelt sünd, denn so kaamt in bi 10 bit 15 m Hööchde de Seken anflagen un en Reeg vun Heken suust to de sülvige Tied los un achter dat Seken ran.
De Ostnilotische Spraken sün en Deel vun de Nilotische Spraken: Bari-Spraken Teso-Lotuko-Maa: Teso-Turkana-Spraken Teso Turkana Karimojong Lotuko-Maa: Lotuko-Spraken Lotuko Lopit Lokoya Dongotono Ongamo-Maa-Spraken Ongamo Maa-Spraken Maasai Camus Samburu
Rüüsch, ok Ruusch (latiensch: Juncus), in welke plattdüütsche Kuntreien ok Bees oder Bent, is dat Geslecht vun Planten, wo de Familie vun de Rüüschenplanten ehren Naam vun her hett. Wenn een nich so akraat henkieken deit, seht de Planten ut, as Gras. De Blöte is avers bi de Rüüschen lang nich so stark up Windbestöven instellt. Dorüm sütt een bi de Rüüschenblöten ok veel beter, dat dat Blöten sünd. Wenn een de denn nippe unnersöcht, denn so kann een gau de verscheden Unnerdelen vun de Blöte kunnig weern, as Blötenhüllblöer, Fruchtblatt mit Greep, Stempel un Stoffblöer. De Kroonblöer sünd bruun oder gröön un an’n Rand kann dor en Huut över sitten. Just as bi de Gräser gifft dat bi de Rüüschen smalle Blöer un Scheden, wo de Blöer rutwassen doot. De Blöer hefft de Form vun Stengels un dor sitt keene Haar an. De Fruchtknutten is bovenstännig un dat gifft dree bit sess Stofffadens un sess Kroonblöer. De Frucht vun de Rüüschen is en Dosenfrucht, wo veel Saat in sitten deit. In Düütschland gifft dat 29 Aarden vun Rüüschen, in de Benelux-Länner sünd dat bi 20. Rüüschen sünd slankweg in natte un fochtige Gemarken to finnen un wasst dor as
Ruusch betekent Ruusch, en Plant, en hoochdüütsch Lehnwoort in’t Plattdüütsche för Duuntje un annere afsunnerliche Tostänn. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Brailen is en Hansestadt in Noordrhien-Westfalen, in’n Hochsauerlandkreis. Dor leevt hüdigendags (Dez. 2005) 27.004 Inwahners up 228,99 km². De Stadt liggt bi 450 m hooch över NN. Börgermeester is Franz Schrewe vun de SPD. Brailen weer 1444 de Hööftstadt vun’t kurkölnisch Hartogdom Westfalen. Brailen weer vun 1818 bet 1974 Kreisstadt. Brailen is in de Niege Hanse. Friedrich Merz, de vun 2000 bet 2002 Vörsitter vun de CDU/CSU-Frakschoon in de Bunnsdag weer, is ut Brailen. Vun de Bohnhoff Brailen-Wald gifft dat ene Isenbohn na Hagen.
De Waterjumfern (Coenagrionidae) sünd mank de Jumfern (Zygoptera) de Familie mit de meisten Aarden. Mit all Jumfern höört se ok to de Goldpeer (Odonata) mit to. Altohopen gifft dat mehr as 80 Geslechter mit Hunnerten vun verscheden Aarden, de al beschreven sünd. In Düütschland kammt dor 18 Aarden vun vör, in Belgien un de Nedderlannen sünd dat 15 Aarden. De utwussen Deerter vun de Waterjumfern sünd typische Jumfern, mit en lang, dünn Achterlief. De Vör- un Achterflunken sund liek vun Form un wenn de Deerter sitten gaht, weert se tosamenfoolt över dat Achterlief. De Ogen staht wiet ut’neen. Fudder is dat Achterlief allemol swart tekent. Ok binnen een Aart kann düt Munster heel unnerscheedlich utfallen. Sünnerlich de Aarden mank dat Geslecht Waterjumfern (Coenagrion) sünd meist nich ut’neen to holen. Man fiene Unnerscheden in de Form vun dat Halsschild un dat Munster up dat Achterlief maakt dat denn doch mööglich, kunnig to weern, wat vun Jumfer dat nu is. Waterjumfern sett jem ehre Eier af in Waterplanten. Enige Aarden dükert dor sogor unner Water bi. De Larven vun de Waterjumfern seht ut, as typische Jumfernlarven. Se verscheelt vun annere Larven vunwegen den Bo vun de Antennen un de Steertkemen. Familie: Waterjumfern
Disse Artikel is man blots en Stubben. Du kannst Wikipedia helpen un em verbetern. Süüdamerika is een Eerddeel, de tüssen Atlantik un Pazifik liggt. Süüdamerika liggt to’n gröttsten Deel up de süüdlichen Halfkugel vun de Eer. De wichtigsten Bargen vun den Eerddeel sünd de Anden, de vun Noorden na Süüden dör Süüdamerika loopt. Südamerika. Mehr Biller, Videos oder Audiodateien to’t Thema gifft dat bi Wikimedia Commons. Wiktionary: Süüdamerika – Bedüdensverklaren, Woortherkamen, Synonymen, Översetten Länner in Süüdamerika Argentinien | Bolivien | Brasilien | Chile | Ecuador | Guyana | Kolumbien | Paraguay | Peru | Surinam | Uruguay | Venezuela Afhängige Rebeden: Falklandinseln | Franzöösch-Guyana Alle Eerddelen op een Blick Asien | Afrika | Noordamerika | Süüdamerika | Antarktika | Europa | Australien (De Pazifische Eilannen in Ozeanien sünd keen Deel vun en Eerddeel.)
Radium (vun lat. radius „Strahl“ vun wegen sien Radioaktivität) is en cheemsch Element ut dat Periodensystem mit de Atomtall 88 un dat Atomteken Ra. Dat Element steiht in de tweeten Hööftgrupp un warrt dorüm to de Eerdalkalimetallen rekent. All Isotopen vun Radium sünd radioaktiv, liekers is dat en in Sporen natüürlich vörkamen Element. Dat Element Radium is 1898 in Frankriek vun de poolschen Chemikerin Marie Curie un ehrn Ehmann den franzööschen Chemiker Pierre Curie in Proven vun de Joachimsthaler Pechblenn opdeckt worrn. Vun grode Bedüden weer dorbi vör allen dat Resultat, dat reinigt Uran (as Metall-Solt) blots en lütten Deel vun de Radioaktivität opwiesen de as dat egentliche Uran-Ierz. De gröttste Deel vun de Radioaktivität seet in de „Barium-Sulfat-Fällen“. Dat afscheedte Element ut disse Fällen is denn na sien dull Strahlen nöömt worrn. Radium is ünner de natüürlich vörkamen Elementen een vun de roorsten. An de Eerdköst hett dat Element en Andeel vun üm un bi 7 · 10-12 %. Radium steiht in en natürlich Verfallsgliekgewicht mit dat Uran. Dormit is de Radium-Andeel vun en Steen proportschonal to sien Uran-Andeel – vörutsett, dat keen Transportvörgäng en Rull speelt, de Material uttuuscht. De Fakter bedriggt betogen op de Masse ruchweg 1/30.000.000.
Bewegte Biller is de Utdruck för en Affolg vun projizeerte Biller, de dör dat Wiesen in korte Tietafstännen mit egente Technik den Anschien vun Bewegen tüügt. Tomeist is de Begreep in’n Tosamenhang mit „Filmbiller“ meent. För dat Oog un de Wohrnehmen vun’n Minschen reckt al 16 bit 18 Biller in de Sekunn, üm den Anschien vun fleten Bewegen, also Kontinuität, to maken, so lang sik de enkelten Biller nich to dull vun’nanner ünnerscheedt. Anfungen hett de Historie vun de bewegten Biller mit Verfohren to’n wiesen vun Momentopnahmen in jemehr natürlichen Reeg (1, 2, 3...). De eersten „bewegten Biller“ weern technische ümsetten vun’t Duumkino as dat Phenakistiskop, dat Zoetrop oder dat Praxinoskop. Mit dat Elektrotachyskop geev dat denn de Möglichkeit vun gröttere Projekschonen op de Wand, wat wieter entwickelt worrn is un an’t Enn to’n Film föhren de. De Fotoopnahmen oder en Bilddräger warrt in’n Stillstand sehn. Man snackt vun’n ünnerbroken (oder Intermitteeren) Transport in’n Verbinnen mit en Versluss bi de Opnahm oder en Blenn bi de Weddergaav. Twüschen de Moment- oder Phasenbiller gifft dat en Düsterpoos. Bi de normalen Filmkamera fallt en so nöömten Zyklus in twee Delen, de dör den kumplementären Winkel in’n kreisförmigen Ümloopversluss utdrückt warrt – to’n
En alumnus (Mt. mask.; alumni, Mt. fem.: alumna) is en utstudeerte Ooldstudent vun en Universität. Dat Woort kümmt ut de Latiensche Sprake un betekent Lehrling oder Töögling. Allerwegens in Middeleuropa gaht de Universitäten hüdigendags na US-amerikaansch Vörbild bi un unnerhoolt gode Kontakten mit jem ehre Alumni. Dor geiht dat üm finanzielle Stöhn, man ok um Plätze för't Praktikum un um Baanen vör de Studenten bi. Dat Unnerholen vun Kontakten mit Ooltstudenten passeert sünnerlich in Form vun Stammdischen un Mit'nanner-Eten. Dor geiht dat denn um Themen, de mit de Bildung to kriegen hefft, man ok um aktuelle Themen. Bi de Universitäten is dat al lange Traditschoon, dat jem ehre Alumni stark mit jem verbunnen sünd, veel mehr, as u. a. bi Fackhoochscholen. Man en ganze Reeg vun Fackhoochscholen seht to, dat se dor wat an ännern könnt.
Disse Artikel is man blots en Stubben. Du kannst Wikipedia helpen un em verbetern. De SG Essen-Schönebeck is en Fruen-Bunnsliga-Vereen ut Essen in’t Ruhrrebeet. De Nationaalspeelerin Stephanie Mpalaskas kehm 2005 vun en anner Bunnsliga-Vereen, de FCR Duisburg.
Franco Ballerini (* 11. Dezember 1964 in Florenz; † 7. Februar 2010 in Pistoia)) weer en italieensch Profi-Radrennfohrer un siet 2001 Baas vun de italieensch Rad-Natschonalmannschap. Ballerini fung 1986 as Profi an un hett de Karriere an’ 15. April 2001 mit dat Rennen Paris-Roubaix beend. De Italiener weer en so nömmt Klassikerjäger, de sien gröttsten Spood bi de Fröhjohrsklassiker harr. So is he alleen 13 Mal bi Paris–Roubaix antreden. As Baas vun de Rad-Natschonalmannschap hett he ok völ Spood. He föhr nemelk Mario Cipollini (2002), Paolo Bettini (2006 un 2007) un Alessandro Ballan (2008) as Team-Chef to de Weltmeesterschap. He is bi en Autounfall to Dood kommen. Paris-Roubaix: 1995, 1998 La Flèche Wallonne: 1996 Paris–Brüssel: 1990 Omloop Het Volk: 1995 Grand Prix de Wallonie: 1996 1986-1987 Magniflex 1988 Del Tongo 1989 Malvor-Sidi 1990 Del Tongo 1991 Del Tongo-MG Boys 1992-1993 GB-MG Maglificio 1994 Mapei-CLAS 1995-1997 Mapei-GB 1998 Mapei-Bricobi 1999-2000 Lampre-Daikin 2001 Mapei-Quick Step Ballerini neuer italienischer National-Coach Ballerini beendete seine Karriere in Roubaix
De Elektronenkonfiguratschoon gifft an, woans de Elektronen in de Elektronenhüll vun en Atom op de verscheden Energietostännen oder Ophollensrüüm (Orbitalen) verdeelt sünd. De Tostand vun jeedeen Elektron in de Hüll warrt na dat Atommodell vun Bohr-Sommerfeld as ok na dat Orbitalmodell dör veer Quantentallen fastleggt. Dat Pauli-Prinzip beseggt, dat de Tostand vun keen Poor vun Elektronen in en Atom in all veer Quantentallen övereenstimmen dröff. Ut den Grund verdeelt sik de Elektronen op de verschedenen verlööften Tostännen, d. h. op de Schalen un Ünnerschalen. De Hööftquantentallen leegt de Schalen fast, de Nevenquantentallen bestimmt de Ünnerschaal. Na de Inschränken vun l, m und s kann jede Schaal mit bestenfalls 2n² Elektronen besett wesen. Se warrt vun binnen na buten mit de Bookstaven K, L, M, N, O, P, Q betekent. De butenste Schaal, dat bi en Atom besett is, warrt ok Valenzschaal nöömt. Se leggt fast, woans sik dat Element cheemsch verhollen deit. Dorüm is se ok dat Maat dorför, woneem en Element in’t Periodensystem inordent waart. Mit anstiegen vun de Elektronentall bi de cheemschen Elementen warrt de mööglichen Tostännen vun jemehr Energie anfungen mit de sietsten Energien besett. Na de Hundschen Regel warrt dorbi de Orbitalen mit de glieken Energie
De Breedscheenjumfern (Platycnemididae) sünd en kosmopolitische Familie mank de Jumfern. Dor höört se to een vun de twee Orden vun de Goldpeer mit to. Alltohopen gifft dat vun düsse Familie 25 Geslechter mit um un bi 190 Aarden. In Düütschland, de Nedderlannen un Belgien kümmt bloß man een Aart vör, dat is de Blaue Breedscheenjumfer. In den Rest vun Europa gifft dat noch twee annere Aarden vun dat Geslecht „Platycnemis“. De Naam „Breedscheenjumfer“ kummt vun de sunnerlich breden tibia oder Schenen vun her. De utwussen Deerter sünd typische Jumfern mit en lang, dünn Achterlief, Vör- un Achterflunken vun lieke Form. Wenn se sitten gaht, foolt de Jumfern ehr över dat Achterlief tosamen. De Ogen staht wiet ut’neen. Se verscheelt vun al annere Jumfern dör den apartigen Bo vun de Poten. De Scheen vun jede Poot is mehr oder minner so breet, dat dat in’t Oge fallt. Bavenhen sitt dor Haar an, de afstaht vun dat been. An un for sik söökt sik Breedscheenjumfern Water ut, wat strömen deit, wenn se dor jem ehre Eier in Waterplanten afleggen doot. Düsse Aarden hier unnen kaamt in Europa vör un weert ok in Detail beschreven: Familie Breedscheenjumfern (Platycnemididae) Geslecht: Breedscheenjumfern (Platycnemis) Oort: Blaue
Dat lett so, as wenn disse Artikel nich so akraat is as de ween schull. Kiek ok op de Diskussionssiet vun den Artikel. Naugard is ene grote Stadt in Russland. In de Hansetied weer dat de för de Handel vun de Hanse belangriekste Stadt in Russland. Naugard is ene Universitätstadt. Naugard is in de Niege Hanse. Naugard weer inst de Stadt vun de rusch Grootfürst. Naugard weer in de Tied vun 1050-1250 ene vun bannig wenige Städer, in de ok de infachen Lü schrieven kunnen. De russche Zar Iwan II. mek 1494 dat Hansekontor in Naugard dicht. Dat gifft Böker, de secht, dat Naugard en egen Dialekt vun de Russ’sche Spraak hett. Category:Velikiy Novgorod. Mehr Biller, Videos oder Audiodateien to’t Thema gifft dat bi Wikimedia Commons.
Bangui is de Hööftstadt vun de Zentraalafrikaansche Republiek un hett 684.190 Inwahners (Stand 1. Januar 2005). De Stadt is dat politisch, wertschaplich un kulturelle Zentrum vun dat Land. De Stadt liggt in’ Süüdwesten vun dat Land an de Stroom Ubangi an en Stä, wo mehrere Stroomschnellen de kommerziell Schippfahrt stroomupwärts inschränken. De Ubangi bildt an disse Stä de Grenz tüschen de Zentraalafrikaansche Republik un de Demokraatsche Republiek Kongo. De Stadt wurr 1889 as Verwaltenszentrum för dat franzöösch Kolonialterritorium Ubangi-Chari grünnd un bleev 1960, as de Zentraalafrikaansche Republiek unafhängig wurr, Hööftstadt. In’ März 1986 is en franzöösch Kampffloogtüüch över bewahnt Rebeet afstört. Dorbi sünd 35 Minschen to Dood kommen. Wichtig Wertschapstwieg vun de Stadt sünd de Textilindustrie, de Produktschoon vun Lebensmiddel, Beer, Säften, Gemüse un Seep. Exporteert weern Demanten un Holt. Typisch för Bangui sünd de breed Straaten, den Stadtmiddelpunkt bildt de Place de la Republique. Dor gifft dat ok en Triumphbogen vun de ehmalig Kaiser Bokassa in’ röömschen Stil. Ebenfalls wat besünners is de Markt un de Avenue Boganda, beid wohre Tummelplätze vun dat afrikaansch Leven. Jean-Bédel Bokassa, Präsident un later henn Keiser Élie Doté, Politiker un Premierminister André Kolingba, Staatspräsident Nathalie Tauziat, ehmalige Tennisspelerin Koordinaten:4° 22′ N, 18° 35′
Horst Tappert (* 26. Mai 1923 in Elberfeld; † 13. Dezember 2008 in Planegg) weer en düütsch Schauspeler. Horst Tappert weer de Söhn vun en Beamten. Nahdem he de Volksschool afslooten harr, hett he en koopmannsch Lehr afslooten un is denn in de Wehrmacht intrucken wurrn. Horst Tappert leev toletzt Gräfelfing bi München un weer siet 1957 in dart Ehe mit Ursula geb. Pistor verheiraadt. He harr dree Kinner ut sien beide eerste Ehen (Karin, Ralph und Gary). Fischen un Jagen weern sien Hobbys. Nah de Krieg wull he Bookholler an dat Theater der Altmark in Stendal wurrn un weer en Tiet lang Uthülparbeiter. Af 1946 nehm he aber all Schauspeelünnericht. He harr nahderhand Engagements in Köthen, Landstheater Würrtemberg-Hohenzollern, Göttingen, Kassel, Wupperdaal un München. Siet 1967 weer he free Schauspeler. Enn’ vun de 50er Johren harr he sien eerste Uptreden in verscheden Films, so as bi Die Trapp Familie in Amerika (1958), Das Halstuch (1962). Richtig bekannt wurrn is he mit de Film Die Gentlemen bitten zur Kasse (1966). Neben diversen anner Filme speel he af 1974 den Oberinspektor Stephan Derrick in de Krimireeg Derrick. De letzt Film dorvan (van 281 Folgen) is 1998 afdreiht wurrn. De Serie is in
Dit Woort hett noch annere Bedüden: kiek dorför ünner Marseille (Mehrdüdig Begreep). Marseille [maʁ.ˈsɛj is (okzitaansch Marselha) is de gröttste Stadt in Okzitanien un de tweetgröttste in Frankriek. Marseille is in den Bezirk Bouches-du-Rhône in de Provence. Marseille hett en groten Hoben un worr vun Greeken grünnt. In Marseille warrt Franzöösch un ok 'n beten Araabsch snackt. Okzitaansch is nich mehr so wichtig. Marseille is en Partnerstadt vun Hamborg. Se harr 2004 808.700 Inwahners up en Flach van 240,62 km².
De Pauling-Schrievwies (ok bekannt as Kastenschrievwies) is en eenfache Oort, de Orbitalen in de Chemie graafsch dortostellen. Nöömt is de Schrievwies na den US-amerikaanschen Chemiker vun düütsche Afstammen Linus Carl Pauling. Normalerwies warrt blots de Nevenquantentall vun de buteren Schaal vun dat Bohrsche Atommodell mit de Spinquantentall dorstellt. De Energieeven vun de Schaal kann afkört in Bookstaven dorbi stahn. De Orbitalen sülvst warrt in’t Kastenmodell dör lütte quadraatsche Kastens dorstellt. Wenn de Kastens ahn Lück blangenenanner staht, wiest se Orbitalen mit de glieken Nevenquantentall, d. h. mit de glieke Energie. Dat s-Orbital warrt also dör en enkelten Kasten dorstellt, dat p-Orbital dör dree Kastens, dat d-Orbital mit fief Kastens un dat f-Orbital mit söver Kastens blangenenanner. De Besetten mit Elektronen un jemehr Spinquantentall warrt mit Help vun Pielen anwiest. Steiht in en Kasten een enkelten Piel, is dat Orbital mit een Elektron besett. Wiest en Piel na baven, hett dat Elektron en parallelen Spin. Wenn de Piel dorgegen na ünenn wiest, denn hett dat Elektron ’n antiparallelen Spin. De Hundsche Regel seggt ut, dat toeerst all Orbitalen (Kastens) mit de glieken Nevenquantentall (Energie-Even) eenfach besett warrt. Dorna warrt de Orbitalen mit dat Elektron mit den antiparallelen Spin dubbelt besett.
Disse Artikel is man blots en Stubben. Du kannst Wikipedia helpen un em verbetern. Filmmusik is mokt, üm de Dramatik vun een Film to unnerstütten. De Musik kunn de Spannung mehren, awer ok blots de rechte Atmosphäre moken. Dat gifft Filme, vun de sünd de Musiken all Klassiker worn. De meiste Lüüd kennt to'n Bispeel de Musik van „James Bond“ oder ok van „Star Wars“. Beröhmte Komponisten, vun de de mehrste Lüüd de Filmmusik kennen deiht sünd to'n Bispeel Henry Mancini („Breakfast at Tiffany’s“) oder Ennio Morricone. De Musik het ok en Effekt für de Weddererkenning von Serien, woans to’n Bispeel bi de Serie „Tatort“, de all sied veele Johr de sülve Titel hett.
De Valenzschaal is de butenste Schaal in de Elektronenhüll vun en Atom, de mit Elektronen besett is. In disse Schaal hollt sik de so nöömten Valenzelektronen op, de för dat Billn vun cheemsch Binnen mit annere Atomen praat staht. De Elektronenkonfiguratschoon vun de Valenzschaal präägt de cheemschen Egenschoppen vun de Atomen vun en cheemsch Element. För de Elementen ut de Hööftgruppen kann de Valenzschaal bit to höchstens acht Elektronen opnehmen, dorvun twee in de s-Orbitalen un söss in de p-Orbitalen. Utnahmen dorvun sünd de beiden eersten Elementen Waterstoff un Helium, vun wegen dat dor blots de K-Schaal besett warrt. De is aver al mit twee Elektronen vull besett. All de Eddelgasen (mit Utnahm vun’t Helium) hebbt acht Elektronen in de Valenzschaal. Na de so nöömten Oktettregel sünd cheemsch Verbinnen tomeist denn in en „bestännigen Tostand“, wenn all bedeeligten Atomen dör’t Opnehmen oder Afgeven vun Elektronen vun oder an den bunnen Partner (Ionenbinnen) oder dör Billn vun gemeensome Elektronenporen (Molekülbinnen) so’n „Eddelgaskonfiguratschoon“ opwiest.
De Provence is en groot Rebeet in Frankriek, dat sien Naam vun de röömsche Provinz vun Narbonne hett. De Provence is in den süüden Deel vun Frankriek, in Okzitanien. De gröttste Stadt is Marseille. Na de Tiet vun Martin Luther geev dat hie veele Hugenotten. Vör de Hugenotten weern hie ok wecke Albigenser un Waldenser, wat twee evangeelsche Minnerheiten sünd/weern. Nu is dat Rebeet Deel vun de Region Provence-Alpes-Côte d'Azur. Hier warrt vundaag mehr Franzöösch as Okzitansch snackt. De provenzalsche Dichter Frederic Mistral hett den Nobelpries för Literatur kregen. De Provence hett vangdaag en hooge Arbeitslosigkeit. De Provence is nich bannig industriell, ok wenn dat hie welke Hobenstäder gifft. De Bezirke in de Provence sünd: Alpes-de-Haute-Provence Bouches-du-Rhône Var Vaucluse Région Provence-Alpes-Côte d’Azur (franzöösch) Comité Régional de Tourisme Provence-Alpes-Côte d’Azur (franzöösch) Verein „Alpes de Lumière“, Haute-Provence: Erhaltungsmaßnahmen und Bildungsangebote (franzöösch) Fédération historique de Provence (franzöösch) – wissenschaftliche Gesellschaft zur Erforschung der Geschichte der Provence
Disse Artikel is man blots en Stubben. Du kannst Wikipedia helpen un em verbetern. De Karibik is een Rebeet vör de Waterkant vun Amerika mit een paar groten un velen lütten Inseln. Ehrn Naam hett de Karibik vun dat Indianer-Volk vun de Kariben. De See, de von’n Bagen von de karibischen Eilannen von’n Atlantik afdeelt warrt, heet Karibische See. Länner in de Karibik Antigua un Barbuda | Bahamas | Barbados | Dominica | Dominikaansche Republiek | Grenada | Haiti | Jamaika | Kuba | St. Kitts un Nevis | St. Lucia | St. Vincent un de Grenadinen | Trinidad un Tobago Afhängige Rebeden: Amerikaansche Jumferninseln | Anguilla | Aruba | Britsche Jumferninseln | Curaçao | Guadeloupe | Kaimaninseln | Martinique | Montserrat | Navassa | Puerto Rico | St. Maarten | Turks- un Caicosinseln Normdaten: GND: 4079228-6 | LCCN: sh85146187 | VIAF: 246535206/ 141518527, 246535206 | Wikipedia-Personensöök
En Phimoos oder Drange Vörhuut is en Krankheitsbild in de Urologie. Dorbi is de Vörhuut vun’n Pint so drang, dat se sik blots ünner Pien, mitünner ok gor nich mehr över de Ekel torüch trecken lett (as op dat Bild). Bi neeboren Jungs is en Vörhuutverkleven (physioloogsche Phimoos) begäng. In de meisten Fäll löst sik dat aver bit to dat Schoolöller. Wenn de wieterhen bestahn blifft, kann se as primäre Phimoos Lasten maken. Dat ist aver ok mööglich, dat sik en Phimoos mit tonehmen Öller dör de nalaten Elastizität vun de Huut oder dör Narven vun Sehren oder Sweren nee billt (sekundäre Phimoos). En Phimoos dör Verkleven vun de binneren Vörhuutandelen bi Kinner maakt normalerwies keen Lasten un löst sik vun sülvst bit to de Pubertät. En Naklapp vun de drange Vörhuut kann dat Sammlen vun Smegma wesen, wat mit slechte Hygiene verbunnen is un fakene Sweren vun de Ekel na sik tehn kann. Bi sünners swore Fäll vun Phimoos kann ok dat Waterlaten hinnert wesen, vun wegen, dat de Urin dör de drange Vörhuutapen nich gau noog aflopen kann un sik denn ünner de Vörhuut opstaut. De Vörhuut bläht sik dorbi as’n Ballon op. En wietere möögliche Last mit
(11) Parthenope is en Asteroid ut de Hööftgördel, de an’n 11. Mai 1850 vun de italieensch Astronom Annibale de Gasparis opdeckt wurrn is. Nömmt wurrn is de Asteroid nah Parthenope, en vun de Sirenen ut de greeksch Mythologie. Parthenope bewegt sück in en Afstand vun 2,2103 (Perihel) bit 2,6949 (Aphel) astronomischen Einheiten, in 3,8411 Johren um de Sünn. De Bahn is 4,6223° tegen de Ekliptik neigt un de Bahnexzentrizität bedrocht 0,1. Parthenope hett en Dörmeter vun 162 Kilometer. Se hett en relativ hell, silikatsch Böverflach mit en Albedo vun 0,18. Bi de Oppositschon erreicht Parthenope en Helligkeit vun 8,9 mag. se hörrt dormit to de hellste Asteroiden an’ Nachthimmel. Liekers wurrd en Teleskop oder en luchtstark Prismenfeernglas bruukt, um de Asteroid utfinnig to maken.